cyanic-selkie/wikianc huggingface dataset:
Ingrid Alexandra av Norge
Offentlige opptredener
Prinsesse Ingrid Alexandra var gudmor på nytt den 17. november 2018, da hun døpte forskningsfartøyet FF «Kronprins Haakon». Skipet ble oppkalt etter hennes far, og ble døpt i sin hjemmehavn i Tromsø. Prinsessen fortalte om sin interesse for havet og klimaendringer, noe som motiverte henne til å døpe skipet. Hun uttalte at skipet vil bringe «ny og avgjørende kunnskap om polområdene, om havene og om klimaendringer.»
Prinsessen tok gull i junior-NM i surfing i oktober 2020. Hun er en ivrig surfer, og driver (pr. oktober 2020) også med kickboksing og ski.
Institutt for statsvitenskap og ledelsesfag
Institutt for statsvitenskap og ledelsesfag er et statsvitenskapelig institutt under Fakultet for økonomi og samfunnsfag ved Universitetet i Agder. Instituttet tilbyr utdanning i statsvitenskap på bachelor- og masternivå.
Usme
Usme er en bydel (localidad) sørøst i Colombias hovedstad Bogotá.
Ingrid Alexandra av Norge
Offentlige opptredener
I konfirmasjonsgave fra Forsvaret fikk prinsessen et besøk hos spesialsoldater i jegertroppen. Dette var hennes første oppdrag alene.
Ved årsskiftet 2022 fikk prinsessen egen adjutant. Kapteinløytnant Fredrik Ness Engh fra Sjøforsvaret.
Den 20. januar 2022, dagen før myndighetsdagen sin, besøkte prinsessen de tre statsmaktene. Først fikk hun en innføring i Stortinget sammen med stortingspresident Masud Gharakhani, deretter beså hun Høyesterett sammen med høyesterettsjustitiarius Toril Marie Øie, og til slutt besøkte hun Statsministerens kontor der hun ble tatt imot av statsminister Jonas Gahr Støre. Faren hennes, kronprins Haakon, foretok tilsvarende besøk på sin attenårsdag i 1991.
Myndighetsdag
På myndighetsdagen 21. januar 2022 salutterte Forsvaret fra alle saluttstasjoner, som en gave til prinsessen. Prinsessens første store intervju ble offentliggjort på myndighetsdagen av NRK. Prinsessen deltok i statsrådet klokken 11 på myndighetsdagen. Grunnloven sier at tronfølgeren har rett til å møte i statsrådet etter fylte 18 år. «Tronefølgeren» betyr kun den første i rekken til tronen og gjelder derfor ikke prinsesse Ingrid Alexandra som er nummer to. Hun var imidlertid invitert til å møte i statsrådet på engangsbasis, da Grunnlovens § 12 gir Kongen rett til å innkalle andre norske statsborgere enn statsrådsmedlemmene (unntatt stortingsrepresentanter) til å møte i statsrådet ved ekstraordinære anledninger. Denne paragrafen ble sist brukt i 1932. Deretter fulgte en rekke gratulasjonsdeputasjoner fra norske embetsmenn ved Slottet. Prinsessen mottok gratulasjoner fra representanter for myndighetene samt Sametinget, statsforvaltere, det diplomatiske korpset og Den norske kirke.
Den offisielle feiringen av myndighetsdagen ble utsatt til juni 2022 på grunn av koronapandemien. Torsdag 16. juni gav regjeringen sin gave til arveprinsessen i form av en festmiddag på Deichman bibliotek med statsminister Jonas Gahr Støre som vert. Fredag 17. juni var kongeparet vertskap for en gallamiddag på Det kongelige slott.
Konstitusjonell status
Norges Grunnlov ble endret i 1990 for å innføre absolutt primogenitur, og sikret at kronen skulle gå over til det eldste barnet uavhengig av kjønn, men holde kronprinsen foran sin storesøster, prinsesse Märtha Louise; endringen skulle først gjelde barna deres. Tronfølgen var altså mannlig-primogenitur frem til 1990. Prinsesse Ingrid Alexandra har dermed vært nummer to i rekkefølgen siden fødselen, kun med faren foran. På grunn av reformen ble hennes status ikke påvirket av fødselen til hennes bror, prins Sverre Magnus, i 2005. Prinsessen forventes å bli Norges første kvinnelige monark siden dronning Margrete, som regjerte over Kalmarunionen fra slutten av 1380-tallet til hennes død i 1412.
Santa Fe (Bogotá)
Santa Fe er en bydel (localidad) i Colombias hovedstad Bogotá. Navnet kommer fra det tidligere navnet på byen, Santafé de Bogotá. Santa Fe er en av de mest moderne bydelene. Her ligger blant annet skyskraperområdet ved Carrera Séptima og Centro Internacional. I bydelen ligger den 196 m høye bygningen Torre Colpatria, som er Colombias høyeste bygning. I Santa Fe ligger også fjelltoppene Monserrate og Guadalupe.
Atlanta Beat
Atlanta Beat er en amerikansk profesjonell fotballklubb basert i Atlanta i Georgia. Laget spiller i Women's Professional Soccer (som oftest forkortet WPS). Atlanta Beat har det samme navnet som, men er nominelt ikke samme lag som laget som spilte i WUSA, men denne artikkelen tar for seg begge lagene separat.
Ingrid Alexandra av Norge
Titulering
21. januar 2004 – nå: Hennes Kongelige Høyhet Prinsesse Ingrid Alexandra
Atlanta Beat
WUSA
Atlanta Beat stilte i lyseblå drakter, med hvite bortedrakter med blå bukser.
Beat hadde skaffet seg store navn som Sun Wen, Briana Scurry, Charmaine Hooper og Maribel Domínguez, og de var blant de beste lagene. De fikk etter hvert den litt pussige situasjonen at de var det mest suksessfulle laget som aldri vant. De kom til sluttspillet hvert år som eneste lag, men derfra gikk det ikke hele veien. Beat vant den første gjennomføringen, og kom dermed til sluttspillet. De kom også til finalen, men tapte den på straffesparkkonkurranse. Året etter kom de til sluttspillet som fjerde lag etter serien, men tapte semifinalen på golden goal. I seriens siste år kom Atlanta igjen til finalen, og igjen ble det Golden goal som avgjorde.
Navn og farger
Ettersom det nye laget ikke var en forfølgelse av det gamle, var verken navn eller farger forutbestemt. Navnet ble avgjort ved avstemning. Atlanta Beat vant over Atlanta Attack og Atlanta Storm. Beats gamle logo ble beholdt, men fargene ble byttet om. Beats gamle lyseblå og mørkeblå logo og lyseblå drakt ble byttet ut med gull og «Ferrari-rød».
Spillere
I draftingen til 2010-sesongen fikk Atlanta Beat velge seks spillere fra de eksisterende syv lagene, hvorav de kunne ta fire fra de to øverste. Av disse valgte Beat Katie Larkin og Sharolta Nonen fra Los Angeles Sol, Amanda Cinalli fra Saint Louis Athletica, Noelle Keselica fra Sky Blue FC og Leigh Ann Robinson fra FC Gold Pride. I tillegg valgte de tre spillere fra av WPS hardt prøvede Umeå IK, i sveitsiske Ramona Bachmann, danske Johanna Rasmussen og japanske Mami Yamaguchi. Bachmann spilte noe i klubben, men på grunn av skader og ingen større sesong, dro hun tilbake til Umeå etter en sesong. Beat fikk også spillere fra Sol og Saint Louis Athletica etter at også denne gikk konkurs. Blant spillerne de fikk var Hope Solo, USAs landslagskeeper.
Lukas Andersen David
Lukas Andersen David (født 10. mars 1989 i Stavanger) er en dansk ishockeyspiller som for øyeblikket spiller løper for Stavanger Oilers. Hans moderklubb er Viking har også spilt på danske U18 landslaget.
Inuili
Inuili er Grønlands eneste skole med næringsmiddelutdanning.
Skolen ligger i Narsaq, syd i Grønland. De tilbyr utdanning som bl.a. kokk, resepsjonist, slakter og baker.
Elevene som går på skolen innkvarteres på skolen. Skolen har derfor gode fritidstilbud til sine elever, som fritidsrom, utstyr til turer, muligheter for filmvisning på storskjerm, samt andre aktiviteter som elevrådet arrangerer. Skolen leier også byens sportshall en dag i uken.
Tunjuelito
Tunjuelito er en bydel (localidad) i Colombias hovedstad Bogotá. Den befinner seg sør for sentrum. I Tunjuelito ligger blant annet Parque Metropolitano El Yunal.
Inuili
Hvert år arrangerer Inuili «Grønlandsmesterskapet for kokker», dette ble i 2007 arrangert for åttende gang. Dette er det offisielle grønslandske mesterskapet for profesjonelle kokker.
Om sommeren brukes innkvarteringene på skolen til turister; Hotel Narsaq Group, som er byens største formidler av innkvartering, disponerer da leilighetene. Det er 3 toetasjes bygninger, med 7 leiligheter i hvert hus, og hver leilighet har eget toalett og bad.
Juha-Pekka Loikas
Juha-Pekka Loikas (født 7. mars 1980 i Hyvinge) er en finsk ishockeyspiller som spiller for Stavanger Oilers i Norge.
Loikas moderklubb er Hyvinkää Ahmojen, men har også spilt for Hyvinkää Ahmoissa (Mestisligaen), og har Junior SM-gull med Jokerit. Han spilte for HPK i sesongen 2003-2004. Loikas er kjent for å spille godt både offensivt og defensivt.
Ekvatorial-Guinea under Sommer-OL 1988
Ekvatorial-Guinea i Sommer-OL 1988. Seks utøvere fra Ekvatorial-Guinea deltok i en gren i Sommer-OL 1988 i Seoul. Det var andre gangen som Ekvatorial-Guinea deltok i et sommer-OL. Deltagerne vant ingen medaljer.
Sigarett-tobakk
Sigarettobakk er tobakk som er dyrket og behandlet for å brukes i sigaretter.
Lørenskog kirke
Lørenskog kirke er en kirke i Lørenskog kommune i Viken fylke. Den tilhører Nedre Romerike prosti. Kirken er konstruert i en rektangulær form og ble bygget i stein i perioden 1150–1250. Den har 140 plasser.
Sigarett-tobakk
Sigaretter er enten fabrikkprodusert, vanligvis med filter – eller blir rullet for hånd. Skjæringen av tobakksbladene tar hensyn til dette.
Lørenskog kirke
Kirken er utstyrt med en St. Laurentiusfigur fra 1100-tallet, en altertavle fra 1647, og prekestol fra 1658 i Oslo-renessansestil.
Sigarett-tobakk
Til fabrikkrulling skjæres bladene i bredere strimler, og standardiseres på nikotininnhold gjennom å bli vasket i en løsning som enten trekker ut eller setter til mere. Tjæreinnholdet er avhengig av plantemateriale og papirtype.
Lørenskog kirke
Like ved kirken, på toppen av det furukledte Hammerberget, er en liten ferskvannskilde kalt Olavskilden. Det er sagt at den ble til ved at Tor kastet sin hammer i sinne over byggingen av kirken, men bommet og traff berget bak. Dermed åpnet kilden seg.
Sigarett-tobakk
For håndrulling leveres tobakken med bladene skåret i smalere strimler, karakterisert som snitt nr. 2 eller nr. 3. Ennå mere finskåren kalles gjerne nr. 4.
Olof Thunberg
Olof Thunberg (født 21. mai 1925, død 24. februar 2020) var en svensk skuespiller.
Live fra Rockefeller
Live fra Rockefeller er en DVD utgitt av D.D.E. i 2006. DVD-en inneholder konserten på Rockefeller i 2004 og en turnedokumentar fra resten av turneen «Gul Tur».
Michael McIndoe
Michael McIndoe (født 2. desember 1979 i Edinburgh, Skottland) er en skotsk fotballspiller som har spilt for åtte engelske fotballklubber.
Biografi
McIndoe startet sin profesjonelle fotballkarriere i Luton Town i 1998, og han debuterte for Luton i en kamp mot Wigan Athletic den 31. august 1998. Sommeren 2000 gikk han gratis til Hereford United før Yeovil Town kjøpte han for £25 000 i januar 2001. Hans første obligatoriske kamp for Yeovil var mot Boston United 17. februar 2001. Yeovil vant denne kampen 2-1, og McIndoe scoret et av Yeovils mål.
Sommeren 2003 kjøpte Doncaster Rovers McIndoe for £50 000. Han debuterte for klubben fra South Yorkshire den 9. august 2003 i en kamp mot Leyton Orient, mens hans første mål kom i en kamp mot Bury 27. september 2003. Våren 2006 ble han lånt ut til Derby County, og han spilte sin første kamp for Derby 11. mars 2006. Etter 8 ligakamper returnerte han tilbake til Doncaster i mai 2006, men 13. juli 2006 skrev han under på en kontrakt med Barnsley.
23 november 2006 ble han lånt ut til Wolverhampton Wanderers som resulterte i at klubben kjøpte han 1. januar 2007 for £250 000.
Karriere som spiller
Statistikk pr 23. januar 2007
Skårer kirke
Skårer kirke er en kirke konstruert i en kvadratisk form, fra 1978 i Lørenskog kommune, Viken fylke. Den tilhører Nedre Romerike prosti.
Si Nakharin vannkraftverk
Si Nakharin vannkraftverk, noen ganger kalt Sri Nagarindra, er en demning bestående av en betongdemning og en steinfyllingsdam – Si Nakharin-demningen – hvor vann ledes fra førstnevnte dam til et stort pumpekraftverk i det vestre Thailand, vest for Bangkok. Det ligger i provinsen Kanchanaburi, som grenser til Burma. Vassdraget som demmes opp er Mae Klong, hvor anlegget liger midtveis i den østre tilførselselva Khwae Yai («Kwai»). Hele reservoaret er omkranset av et omland som er vernet med en 1 523 km² stor nasjonalpark – Kheaun Si Nakharin nasjonalpark. 2 km sørvest for kraftverket starter Erawan nasjonalpark.
Installert effekt i kraftverket er 720 MW, derav 360 MW i pumpekraftverket. Årsproduksjonen er ca. 1,97 TWh. Betongdammen i vestenden av reservoarets sørlige begrensning er en rett gravitasjonsdam som er 140 meter høy, mens steinfyllingsdammen i øst er 170 meter høy og 610 meter lang. Mellom disse er det et ca. 10 mål stort naturlig fjellplatå med besøkssenter for anlegget. Reservoaret er på 17 km³ (17 milliarder m³).
Lengre nedre i elva Khwae Yai er det en langt mindre demning – Thung Na-demningen – med et mindre vannkraftverk.
Martin Brandsnes
Martin Brandsnes (født 7. juni 1989 i Hamar) er en norsk tidligere ishockeyspiller som spilte løper for moderklubben Storhamar Dragons. Brandsnes spilte for det meste på Storhamar 2 i 1. divisjon, der han spilte med blant andre med Martin Blakseth Huse og Ruben Smith, men i 2007/08-sesongen fikk han spille ni kamper og fikk én assist på A-laget til Storhamar Dragons. Han har også spilt for den norske innebandyklubben Ajer IBK.
480 Hansa
480 Hansa er en hovedbelteasteroide. Den ble oppdaga den 21. mai 1901 av Max Wolf og Luigi Carnera fra Landessternwarte Heidelberg-Königstuhl i Heidelberg. Den er oppkalt etter Hansaforbundet.
Bosa (Bogotá)
Bosa er en bydel (localidad) vest i Colombias hovedstad Bogotá.
Sneglebelger
Sneglebelger (Medicago) er en planteslekt i erteblomstfamilien. Slekten omfatter omkring 80 arter og størst artsmangfold finnes i middelavsregionen.
De fleste arter lavtvoksende, krypende urter, men blålusern kan bli opptil en meter høy, og Medicago arborea og Medicago citrina er busker. Bladene er som hos kløvere, tretallig. Blomstene er gul eller blå, og frukten en belg.Flere arter i slekten brukes som fôrplanter.
Eksterne lenker
http://www.iucnredlist.org/details/61653/0
Khonsu
Khonsu avbildes sammen med sin far og mor i en treenighet som ble tilbedt ved tempelet i Teben ved Karnak. Han ble ofte framstilt som en mumie med barnelokker og månesymbolet på hodet. Opprinnelig ble han antagelig oppfattet både som en ulykkesbringende og beskyttende gud, noe som kanskje hang sammen med månens skiftende faser. Senere, under Det nye riket tok Khonsu rollen som livets herre og orakelgud med helbredende kraft.
Hans gemalinne var Bast. Han hadde også andre roller under ulike tider og antas å arvet kvaliteter fra blant annet Tot og Shu. Av ukjente grunner likestilte grekerne ham med Herakles.
Mytologi
Khonsus navn reflekterer det faktum at månen (referert til som Iah på egyptisk) reiste over natthimmelen, derav navnets betydning som «Reisende». Blant hans titler var «Omfavneren», «Stifinneren», og «Forsvareren» da det var antatt at han voktet de som reiste om natten. Som en gud av lyset om natten, ble Khonsu påkalt som beskytter mot ville dyr, og for helsebringende støtte. Det ble sagt at da Khonsu fikk halvmånen til å skinne, kvinner til å bli gravide, kyr til å bli fruktbare, og alle nesebor og struper til å bli fylt med frisk luft.
Navnet Khonsu kan også bli forstått som å ha betydningen «kongens morkake», og som følgelig i eldre tider ble betraktet som den som drepte kongens fiender, og trakk ut deres innvoller for kongens bruk, metaforisk skapte noe som minnet om en morkake for kongen. Dette blodtørstige aspekt førte til at han i pyramidetekstene ble referert til som «(den ene som) lever i hjertene». Han ble også assosiert med mer bokstavelig morkaker, og ble sett på som guddommeliggjøringen av de kongelige morkaker, og således en gud deltakende i barnefødsler.
Attributter
Khonsu er vanligvis framstilt som en mumie med symboler på barndom, som sidelokker, foruten også menathalskjedet med krok og treske. Han har nære forbindelser til andre guddommelige barn, som Horus og Shu. Han er tidvis vist med hodet til falk, som Horus, som han ble assosiert med som en beskytter og lege, smykket med solskiven og halvmånen.
Han er omtalt i pyramidetekstene og i gravtekstene hvor han er framstilt i et sint aspekt, men han fikk ikke større betydning før under Det nye rike da han ble beskrevet som «den største gud av de store gudene». Det meste byggingen av tempelkomplekset ved Karnak var sentrert på Khonsu under Ramses-perioden under 19. Dynasti.. Hans tempel i Karnak er i en relativ god tilstand, og på en av veggene er det avbildet en kosmologi hvor Khonsu er beskrevet som den store slangen som befrukter verdensegget i verdens skapelse.
Khonsus omdømme som helsbringende legegud spredte seg også utenfor Egypt; en stele nedtegnet hvordan en prinsesse i et fjernt land som ble kalt for Bekhten, muligens forstått som et sted i Syria, ble øyeblikkelig kurert for en sykdom ved ankomsten av et bilde av Khonsu. En senere egyptisk konge, Ptolemaios IV Filopator, tok tittelen «elsket av Khonsu som beskytter hans majestet og fordriver onde ånder», etter at han ble frisk av en sykdom.
Khonsus kult var lokalisert ved Memfis, Hibis og Idfu.
Utvikling og endring
Khonsu kom gradvis til å bli erstattet av krigsguden Montu som sønn av Mut i Teben i løpet av Mellomrikdet ettersom vanndammen ved Muts tempel hadde form som en halvmåne. Faren som hadde adoptert Khonsu ble tenkt som å være Amun, som allerede hadde blitt endret til mer betydningsfull gud ved Tebens vekst og framgang, og fikk sin hustru endret til Mut. Da disse to begge ble betraktet som meget vennligsinnede guddommer, mistet Menthu gradvis sitt mer aggressive aspekt som krigsgud.
I kunsten ble Khonsu framstilt som en mann med hodet til hauk, som bar fullmånen over halvmånen på hodet. Hodet hans var glattbarbert, unntatt for sidelokker som egyptiske barn pleide å bære, noe som framhevet hans rolle som barnet Khonsu eller den ungdommelige Khonsu. Tidvis var han avbildet som en ungdom som holdt faraos treske, og bar menatkjedet. Han ble tidvis framstilt på ryggen av en gås, geit, eller to krokodiller. Hans hellige dyr var bavianen som ble betraktet som en månedyr av oldtidens egyptere.
Brahms’ fiolinkonsert
Brahms' fiolinkonsert i D-dur, op. 77 er en fiolinkonsert i tre satser komponert av Johannes Brahms i 1878 for og tilegnet vennen og fiolinisten Joseph Joachim. Den var Brahms' eneste fiolinkonsert og ifølge Joachim en av de fire store tyske fiolinkonsertene.
Thibaw
Thibaw Min (født 1. januar 1859 i Mandalay, død 19. desember 1916 i Ratnagiri) var siste konge av Burma, av Konbaung-dynastiet. Sønn av kong Mindon. Hans regjeringstid endte i 1885 da britiske tropper rykket inn i Mandalay og innlemmet det indre av Burma i det britiske imperiet. Thibaw ble født i Mandalay i 1859. Thibaw hadde i utgangspunktet ingen planer om å bli konge – verken ut fra personlige interesser eller ut fra plasseringen i arverekken til tronen, men hans svigermor og kone hadde mer ærgjerrige planer. Og han ble han kronet til konge i Mandalay.
På dette tidspunktet hadde nedre Burma vært okkupert av britene i 30 år, og forståelig nok var det ingen hemmelighet at Thibaw, og kanskje spesielt hans dronning Supayalat hadde et ønske om å erobre disse området tilbake fra britene. For så å utfordre denne tidens supermakt måtte han prøve å få en annen stormakt i ryggen. Derfor forsøkte han å få til en allianse med Frankrike, som også hadde interesser i regionen. Det stadig dårligere forholdet til det britiske imperiet, på toppen av sin maktperiode skapte en situasjon der det bare var et spørsmål om tid før det måtte ende med konfrontasjon. Og i 1885 gikk General Prendergast til angrep med en styrke på 11.000 mann. De inntok Mandalay og det kongelige palass nesten uten motstand. Kong Thibaw, dronningen og to døtre ble deretter deportert til Ratnagiri i India der de måtte leve i eksil. Kong Thibaw døde i Ratnagiri i 1916.
Brahms’ fiolinkonsert
Instrumentering
Den er skrevet for fiolin og orkester med fløyter, oboer, klarinetter, fagotter; 4 valthorn, 2 trompeter; pauke; strykere.
Oppbygning
Den følger vanlig konsertform med tre satser i mønsteret hurtig-langsom-hurtig:
Brahms hadde opprinnelig tenkt å dele verket inn i fire satser slik som klaverkonsert nr. 2. En av midtsatsene skulle bli en scherzo, et tegn på at Brahms ønsket en symfonisk konsert og ikke noe virtuost bravurnummer. De planene ble imidlertig forkastet, og i stedet ble midtsatsen en «skjør adagio», som Brahms selv sa. Noe av det forkastede stoffet ble omarbeidet i klaverkonsert nr. 2.
Uroppførelse
Joachim uroppførte verket i Leipzig den 1. januar 1879. Joachim hadde foreslått å begynne konserten med Beethovens fiolinkonsert, som går i samme toneart, og avslutte med Brahms'. Brahms var ikke overbegeistret og sa at "da blir det blir veldig mye D-dur og ikke stort annet.". Joachim presenterte da heller ikke to etablerte verk, men ett etablert og ett nytt og tungt verk av en komponist som hadde rykte på seg for å være tung. Brahms dirigerte. Det ble gjort ymse endringer før konserten ble utgitt av Fritz Simrock senere på året.
Verket fikk blandet mottakelse av kritikerne: dirigenten Hans von Bülow og Joseph Hellmesberger skal ha kommet med utsagnet om at verket er «mot fiolin heller enn for fiolin». De var invitert til premieren i Wien av Brahms selv, som ellers ble strålende mottatt av tilhørerne. Henryk Wieniawski sa at verket var uegnet for fiolin, og fiolinvirtuosen Pablo de Sarasate nektet å spille det fordi han ikke ville «stå på podiet og holde på fiolinhalsen og høre oboen spille konsertens eneste melodi i adagioen».
Ansvarlig selskap
Ansvarlig selskap er en selskapsform som kjennetegnes av at deltakerne har et ubegrenset personlig ansvar for selskapets forpliktelser. Dersom selskapets kreditorer ikke kan få oppgjør fra selskapet, vil de kunne kreve at fordringene deres dekkes av deltakernes personlige formue.
Selskapsbegrepet
Definisjonen på selskap i selskapslovens forstand finner man i lovens § 1-1. Det foreligger et selskap når «en økonomisk virksomhet utøves for to eller flere deltakeres felles regning og risiko, og minst en av deltakerne har et ubegrenset, personlig ansvar for virksomhetens samlete forpliktelser». Selskapet må altså minst ha to deltakere, og det må ha et økonomisk formål. Det sentrale tolkingsspørsmålet er hvordan begrepet «virksomhet» skal forstås. Avgrensningsspørsmål oppstår gjerne i forhold til sameier, der sameierne utnytter sameiegjenstanden på en inntektsbringende måte, og i mer løse samarbeidsformer næringsdrivende i mellom, såkalte joint ventures. For at det skal være snakk om «virksomhet» kan det generelt sies at den økonomiske aktiviteten må ha et visst omfang og en viss varighet. Kravene tilpasses i forhold til hverandre, slik at et omfattende omfang kan redusere kravet til varighet, og omvendt.
Nærmere om deltakernes rettigheter og plikter
Deltakernes ubegrensede ansvar gjør også at de i loven er gitt omfattende kontroll med selskapets midler og økonomi, sammenlignet med aksjeselskaper. Det øverste organet i et ansvarlig selskap er selskapsmøtet, hvor alle deltakerne som utgangspunkt har en stemme hver (§ 2-12). Avgjørelser i dette organet må som hovedregel være enstemmige for å bli vedtatt. Ansvarlige selskaper plikter ikke å ha styre eller daglig leder, men i større selskaper er dette det vanlige. I slike tilfeller vil disse overta en del av oppgavene til selskapsmøtet og den enkelte deltaker. Således vil styret blant annet måtte overta ansvaret for selskapets forvaltning, samt firmategningsretten (som ellers tilligger den enkelte deltaker), mens daglig leder vil overta ansvaret for den daglige ledelse.
Overskudd og underskudd fordeles i mangel av avvikende avtale likt mellom deltakerne (§ 2-25). Vanligvis vil imidlertid deltakerne avtale dette nærmere seg i mellom, normalt slik at resultatet fordeles ut fra den enkelte deltakers innskudd, eventuelt den arbeidsinnsatsen deltakeren legger ned i selskapet.
Breda modello 37
Mitragliatrice Breda Modello 37 er et tungt maskingevær fra Italia.
Det ble approbert av den italienske hær i 1937 og var standard maskingevær under andre verdenskrig. Den var ment til å erstatte den problemfulle Breda modello 30, og viste seg å være mye mer effektiv i kamp, selv om den hadde noen av de samme problemene som sin forgjenger. Den ble produsert av Breda Meccanica Bresciana fra 1937 til 1943.
M37 er gassoperert og luftkjølt. Den bruker større ammunisjon enn sine rivaler, 8x59RB Breda. Våpenet mangler mekanisme for uttrekking av brukte tomhylser, noe som gjør at den krever å få oljet hver enkelt patron før den blir matet inn i kammeret. Dette gjør at den tiltrekker og samler støv og uønskede partikler, spesielt ved bruk i ørkenområder som kampanjene i Libya under andre verdenskrig. En annen ulempe var at den ble matet med strips med kun 20 patroner i hver, noe som gjorde at man var avhengig av en ekstra person til å mate ammunisjon ved kontinuerlig ild. Hylsene ble satt tilbake i stripsen etter bruk, noe som gjør at det ofte blir funksjonsfeil hvis en hylse kommer litt skjevt ut, samt at det bruker en del energi som gjør at skuddtakten blir lavere.
Gerhard Schebler
Gerhard Schebler (født 3. oktober 1969 i Duisburg) er en tysk stormester, sjakktrener og profesjonell spiller. Han har hatt tittelen «Internasjonal stormester i sjakk», i sjakkforbundet FIDE. Elo-tall 2535 oppnådde han i juli til desember 2006.
Total Fucking Obliteration
Total Fucking Obliteration er en death metal-utgivelse fra 2005 av Obliteration.
Dansefeber
Dansefeber er en norsk TV-sendt talentkonkurranse som gikk på TVNorge fra 2006 til 2007. Hensikten var å finne Norges beste danser. Programmet var en norsk variant av det amerikanske So You Think You Can Dance. Programmet gikk to sesonger. Premien var et dansestipend på 500 000 kr.
Bhutan under Sommer-OL 1988
Bhutan under Sommer-OL 1988. Tre mannlige sportsutøvere fra Bhutan deltok i bueskyting under Sommer-OL 1988 i Seoul. Det var andre gangen Bhutan deltok i et sommer-OL, de vant ikke noen medaljer.
Dansefeber
Første sesong ble i snitt sett av 285 000 (noe som gav en markedsandel på 17,3 prosent). Premieren ble sett av 481 000, mens finalen ble sett av 266 000. Tallene for sesong to var dårligere. Seersnittet var på 211 000, mens sesongpremieren ble sett av 243 000 (en halvering i forhold til premieren i 2006).
Sesong 1
Den første sesongen startet med opptaksprøver i et par byer. Deretter fulgte «feberdagene» for dem som gikk videre. Da det var 16 dansere igjen, var det direktesendinger der seerne kunne stemme på sine favoritter. To deltakere ble stemt ut hver gang. I finalen var det fire dansere igjen (to mannlige og to kvinnelige). Audition ble holdt i Trondheim, Stavanger og Oslo. Over 6000 søkte om å få delta.
Seieren gikk til Adil Khan, mens Maria Nygård havnet på andreplass, Christopher Flinder Petersen på tredjeplass og Tine Aspaas på fjerdeplass.
Sesong 2
Seieren gikk til Hanna Mjåvatn, mens Eric C. Nærbø havnet på andreplass, Michelle Purvis på tredje og Bjørn Holthe på fjerde.
Under denne sesongen ble det også sendt 10 separate episoder som tok for seg deltagere backstage. Den viste danserne bak scenen, hvordan de hadde det på hotellet, øvinger, morsomheter og annet.
Deltakere 2007 (Top 20)
1 Mona Berntsen ble skadet uke fem, og kunne ikke fortsette. Dermed kom Purvis inn igjen, som den sist eliminerte kvinne.
Battery (drikk)
Ingredienser
Drikken inneholder 320 mg/l koffein, som tilsvarer 105,6 mg i en 330 mililiters boks. Dette er omtrent like mye koffein som i en kopp med espresso. I Norge var det kun tilatt med maks 150 mg/l koffein fram til august 2009. Nå inneholder den like mye koffein som konkurrerende Red Bull.
Smaksvarianter
Vanlige varianter:
Sukkerfrie varianter:
Juiced varianter:
Allianz
Allianz SE er i dag et multinasjonalt, europeisk bank- og forsikringskonsern med sete i den tyske byen München. Allianz er verdens største forsikringsselskap og har tilsammen ca. 174 000 ansatte. Fra april 2003 er Michael Diekmann styreformann.
Battery (drikk)
Smaksvarianter
Limited Edition varianter:
Allianz
Selskapet ble grunnlagt i 1889 i München av Carl von Thieme og Wilhelm von Finck som Allianz Versicherungs-AG. Selskapet etablerte sitt første utenlandskontor i London i 1893, og ble notert på Berlinbørsen i 1895.
Battery (drikk)
Smaksvarianter
På begynnelsen av 2006 ble det lansert en Battery-variant med smak av ingefær, kalt Gingered Battery. Mot slutten av 2006 ble det lansert en sukkerfri versjon, kalt Stripped Battery. .
Allianz
Allianz måtte foreta store utbetalinger etter jordskjelvet i San Francisco i 1906 og etter «Titanics» forlis i 1912. I løpet av 1920-årene vokste konsernet sterkt og kjøpte opp en rekke andre selskaper. I 1970-årene engasjerte selskapet seg i økende grad i utlandet, og kjøpte opp mange, tradisjonsrike forsikringsselskaper i Frankrike (AGF), Italia (RAS) og USA (Firemands Fund). I 1985 ble det grunnlagt et eget holdingselskap for å administrere selskapets virksomheter. Allianz overtok i 1990 det statlige forsikringsselskapet i det tidligere DDR, og i 1997 kjøpte selskapet 51 % av aksjene i Frankrikes nest største forsikringsselskap, Assurances Générales de France. I 1999 begynte selskapet å ekspandere i Asia, blant annet med kjøpet av sydkoreanske First Life Insurance Co. Ltd.. I år 2000 kjøpte Allianz Pacific Investment Management Company (Pimco), et av verdens ledende firma for investering i obligasjoner.
Battery (drikk)
Smaksvarianter
Det finnes også en Battery Cranberry Juiced med tranebærsmak som ble lansert i juni 2009.
Sukkerfrie Battery No Calories og Battery No Calories Lime ble lansert i 2015.
Allianz
Selskapet overtok den tradisjonsrike, tyske storbanken Dresdner Bank i 2001 og i 2002 ble den tidligere Vereinte Versicherungsgruppe fullstendig integrert i Allianz.
Warp Records
Warp Records er et uavhengig engelsk plateselskap startet i Sheffield i 1989, og er først og fremst kjent for tidlige utgivelser av elektronisk musikk fra artister som bl.a. Aphex Twin, Nightmares on Wax, Squarepusher, Autechre, Boards of Canada og Plaid.
I de senere år har de skiftet stilretning og konsentrert seg mer om indie rock-artister.
Historie
Warp Records ble grunnlagt av Steve Beckett og Rob Mitchell. Den første utgivelsen var 12-tommeren Track With No Name av Forgemasters. Etter den fulgte Nightmares on Wax' 12-tommer Dextrous som det ble solgt 30 000 eksemplarer av, til tross for fraværet av markedsføring. Denne førte til større kommersiell suksess, og Warps femte utgivelse, LFOs El Ef Oh solgte 130 000 eksemplarer og oppnådde en tolvteplass på Englands topp 20-liste.
Warp ga ut en rekke singler og album i serien Artifical Intelligence, med eksperimentell elektronisk musikk fra banebrytende artister som Aphex Twin, B12, Autechre, Black Dog, Richie Hawtin og The Orb.
Supercopa de España
Supercopa de España er et spansk fotballtrofé som, fra 2019/2020-sesongen, blir avgjort i en fire-lags-turnering mellom finalistene av Copa del Rey og de høyest-rangerte lagene fra Primera División som ikke allerede er kvalifisert gjennom deltakelse i cup-finalen. Semifinalene blir bestemt ved trekning.
Frem til 2018 besto turneringen av kun to lag, vinnerne av Copa del Rey og La Liga.
Trabzon (provins)
Trabzon er en av Tyrkias 81 provinser. Provinsens areal er 4 685 km². Administrasjonssenteret ligger i byen Trabzon.
Provinsen ligger nordøst i Tyrkia og grenser til provinsene Rize i øst, Erzurum i sørøst, Bayburt i og Gümüşhane i sør og til Giresun i vest og i nord har den en ca tolv mil lang kystlinje mot Svartehavet.
Distrikter
Provinsen Trabzon består av atten distrikter:
Luttspilleren
Luttspilleren er et motiv som ble brukt av den italienske barokkmaleren Caravaggio.
Maleriet et kjent i tre varianter, som per 2011 befinner seg i the Wildenstein Collection, i Eremitasjen i St. Petersburg og i Badminton House, Gloucestershire. Det siste ble lokalisert i 2007.
Maleriene er datert ca. 1596.
Bekkeblom
Bekkeblom eller soleihov (Caltha palustris) er en flerårig urt som vokser på fuktige plasser over hele Norge.
Blomstringstiden er fra april til juni. Frukten er en samling av belgkapsler. Kapslene åpner seg bare i regnvær. Da kan frøene skylles ut, og flyte avsted med rennende vann.
Vekststedet er ofte bekkefar, myrer og sumpige beitemarker. Den kan stå halvveis nede i vann ute i mudrete bekker.
Til fjells, og langt mot nord finnes former med krypende, rotslående stengel, og mindre blomster. Disse blir ofte regnet som en egen underart, men det dreier seg sannsynligvis om et tilpasning til klimaet.
Planten har en vid utbredelse i tempererte, fuktige strøk på den nordlige halvkule. Den blir også dyrket i hager. Det finnes hageformer med fylte blomster, og med hvite blomster.
Planten er giftig.
Kennedy (Bogotá)
Kennedy er en bydel (localidad) i Colombias hovedstad Bogotá. Den er byens mest befolka bydel, med rundt én million innbyggere.
Fontibón
Fontibón er en bydel (localidad) vest i Colombias hovedstad Bogotá.
Edvard Sverdrup
Johan Edvard Sverdrup (født 1861 i Balestrand, død 1923) var en norsk teolog og kirkeleder.
Sverdrup var en tid lærer på folkehøgskolen i Sogndal og deretter sogneprest i Sulen i Bergen og Rennesø ved Stavanger. Da Det teologiske menighetsfakultetet ble opprettet i 1907, ble han knyttet til fakultetet som professor i kirkehistorie. I årene 1911–1923 var han formann i Det norske lutherske Indremisjonsselskap.
Sverdrup har skrevet ''Fra Norges kristenliv. Den norske Lutherstiftelse og Det norske lutherske Indremisjonsselskap 1868-1918''. Kristiania 1918.
Mae Klong
Mae Klong er ei elv i Thailand, vest for Bangkok. Den renner fra grensen mot Burma og sørøstover ned provinsen Kanchanaburi, videre vest for byen Nakhon Pathom og ut i Thailandbukta ved byen Samut Songkhran. Elva er kjent for Umphang Thee Lor Sue-fossen, Sai Yok-fossen, Erawan-fossen, og litt lengre oppe Si Nakharin-demningen og flere nasjonalparker. Området er mye brukt til turisme og rekreasjon.
Den vestre tilførselselva Khwae Nol, også kjent som Khwae Noi eller Khwae Sai Yok, er langt oppe utbygd med Khao Laem-demningen. Helt sør langs elva er det funnet boplasser fra neolittikum, og elvedalen er hovedføre for japanernes framføring av «Dødens jernbane» under andre verdenskrig, hvor denne via Khwae Nol skulle føres nordvestover og inn i Burma. Det er flere grotter og severdige fosser langs Khwae Nol.
Den østre tilførselselva Khwae Yai, eller Si Sawat, er mest kjent for broen over Kwai som spenner over elva bare 2 km ovenfor byen Kanchanaburi. Her anla japanerne «Dødens jernbane» over Khwae Yai og førte den deretter over fjellene vestover til sideelva Khwae Nol. Langs Khwae Yai er det to severdige fosser, hvorav den mest besøkte i Erawan nasjonalpark midtveis i elva.
Bare 2 km nordøst for Erawan er elva regulert med den meget store Si Nakharin-demningen, mens den langt mindre Thung Na-demningen ligger et par mil lengre nede. Det har vært planlagt en stor demning med ytterligere oppdemming av elva nær ved Nam Choan, men dette prosjektet er inntil videre stoppet på grunn av protester. Mer enn 100% av elvestrømmingen er regulert.
De to tilførselselvene flyter sammen i byen Kanchanaburi, hvorfra vassdraget bare kalles Mae Klong. Langs vassdraget er det noe utvinning av edelstener, nevneverdig i småbyen Bo Ploi i nordøst.
Roger Walkowiak
Roger Walkowiak (født 2. mars 1927 i Montluçon, Frankrike, død 6. februar 2017 i Vichy, Frankrike) var en fransk syklist som helt uventet vant Tour de France 1956. Han var profesjonell syklist fra 1950 til 1960.
Tour de France 1956
Walkowiak ble påmeldt Tour de France 1956 i tolvte time, da han kom inn som reserve for en rytter som måtte trekke seg like før rittet startet. Ingen hadde dermed noen forventninger til denne ukjente sykkelrytteren. På den syvende etappen kom han seg derimot med i et brudd som vant med 18 minutters forsprang på hovedfeltet, og som den best plasserte av rytterne i bruddet overtok Walkowiak den gule ledertrøyen. Dette ble knapt registrert av sammenlagtfavorittene, da ingen av disse hadde noen tro på at han ville beholde trøya. Han fikk riktignok bare sykle 3 dager med ledertrøya før han mistet den, men han lå fortsatt godt an i sammendraget. På en av de siste harde fjelletappene skjedde imidlertid det overraskende. Klatrespesialisten Charly Gaul fra Luxembourg sprengte feltet og selv om Walkowiak ikke klarte å følge ham, gikk det langt verre med de antatte sammenlagtfavorittene. Denne gangen lyktes han med å forsvare den gule trøya, og vant rittet med et drøyt minutts margin.
"à la Walko"
Konkurrenter og tilskuere kunne knapt tro at en så ukjent sykkelrytter kunne vinne selveste Tour de France. Han vant selv aldri en eneste etappeseier i Tour de France, og gjorde heller ikke noen stor suksess i årene som fulgte. Etterhvert oppstod uttrykket "à la Walko" på fransk som betegnelse på "uventet suksess".
Gro Holm
Gro Holm er navnet til flere personer:
Oscar I
Oscar I (Josef Frans Oskar, opprinnelig Joseph François Oscar) (født 4. juli 1799, død 8. juli 1859) var konge av Norge og Sverige fra 1844 til 1859. Oscar var enebarn av kong Karl III Johan og dronning Desideria. Han ble født i Paris og kom til Stockholm sammen med sin mor i juni 1811 etter at faren i august 1810 hadde blitt valgt til svensk kronprins.
Oscar overtok styret 8. mars 1844. Han og Josefine ble kronet i Stockholm 28. september 1844, men de ble aldri kronet i Norge.
Tidlig liv
François Joseph Oscar Bernadotte ble født den 4. juli 1799 på 291 Rue Cisalpine i Paris. Han var sønn av den daværende franske generalen Jean-Baptiste Bernadotte og Désirée Clary. Han ble kalt Joseph etter sin gudfar Joseph Bonaparte, som var gift med hans mors eldre søster Julie og senere ble konge av Napoli og av Spania, men ble også kalt François Oscar. Sistnevnte navn, som er av gælisk opprinnelse, ble valgt av Napoleon Bonaparte etter en av heltene i Ossians sanger, og var navnet som kom til å bli brukt i familien, hovedsakelig av moren og tanten. Han tilbrakte sine første år i Frankrike, og bodde hos sin mor og tante, dels i Paris, dels på Joseph Bonapartes slott Château de Mortefontaine nord for Paris. I 1807 fikk han sin første informator, Le Moine.
Da den svenske kongen Karl XIII ikke hadde noen legitime barn, og Sverige derfor manglet en tronarving, ble Oscars far i 1810 foreslått som svensk kongsemne. I denne sammenheng ble det brukt som argument, at han allerede hadde en sønn, og at den fremtidige arvefølge dermed var sikret. Et portrett av den unge Oscar ble delt ut på valgriksdagen i Örebro og fungerte som løftestang for valget av Bernadotte, som ble valgt til svensk tronarving den 21. august 1810. To måneder senere, den 5. november, ble han formelt adoptert av kongen under navnet «Karl Johan» og ble utnevnt til kronprins av Sverige; Oscar ble ved denne anledning tildelt tittelen prins av Sverige med verdighetstittelen kongelig høyhet, og han ble også tildelt tittelen hertug av Södermanland.
Den nye arvingen til tronen reiste til Sverige i oktober 1810, mens Oscar kom til Stockholm sammen med sin mor i januar 1811. Mens Oscar raskt ble vant til livet ved det svenske hoffet, hadde moren vanskelig for å tilpasse seg og foraktet det kalde været. Derfor forlot hun Sverige sommeren 1811 for ikke å komme tilbake før i 1823.
Oscar som konge
Oscar overtok styret ved farens død den 8. mars 1844. Han og Josefine ble kronet i Stockholm 28. september 1844, men de ble aldri kronet i Norge.
I mai 1844 opphevet han forbudet fra 1812 mot all omgang mellom svenske borgere og den avsatte kongen Gustav IV Adolfs familie. I arbeidet med regjeringssaker gikk han langt inn i detaljer og kunne noen ganger fortsette natten igjennom. Han leste selv korrektur til viktigere forordninger.
Forholdet til Norge
I Norge kjente man den nye kongen så dårlig, at man innen visse politiske kretser fryktet at han skulle gjøre statskupp. Men den frykten viste seg snart å være ugrunnet da han løste konflikten om nasjonalsymbolene med sin «morgengave til det norske folk». Den store unionskomité, som Karl III Johan utnevnte i 1839, framla mot slutten av 1844 et forslag til foreningsakt. Men allerede 10. juni 1844 hadde Oscar I ved kongelig resolusjon godkjent forslag fra en felles svensk-norsk komité til nye flagg for begge riker. Det nye flaggsystemet imøtekom de norske krav ved å markere full likestilling mellom rikene. Begge land fikk sine egne handels- og orlogsflagg, men med et felles unionsmerke i kantonen (det øvre feltet nærmest stangen). Merket kombinerte begge lands flaggfarger, likelig fordelt. Særlig vakte det norsk tilfredshet at landet fikk sitt eget orlogsflagg, istedenfor det tidligere unionsflagget av 1815, som var et svensk flagg med «norske» farger i kantonen. Kongen lovfestet samtidig det norske riks- og kongevåpens innhold og utseende, og innførte et felles unionsvåpen for begge kongeriker. Det ble også gjennom resten av unionstiden brukt som personlig våpen for kongen og medlemmer av kongehuset. Allerede da han overtok regjeringsmakten bestemte han at Norges navn skulle nevnes før Sveriges i kongetittelen på alle dokumenter som angikk indre norske forhold. I 1847 opprettet han også St. Olavs Orden, den første norske ordenen, som også var en symbolsk gave for å understreke likestillingen i unionen. Tidligere hadde nordmenn måttet motta svenske ordener, og et ønske om en norsk orden var blitt ytret flere ganger i perioden før Oscar ble konge. At han ga ordenen navn etter den nasjonalmytiske Olav den hellige understreker det symboltunge i gesten.
Løsningen av symbolspørsmålet til norsk tilfredshet gjorde at de øvrige kravene om revisjon av unionsvilkårene kom i bakgrunnen, og unionskomiteens forslag ble lagt til siden. Som for faren Karl III Johan lyktes det likevel aldri for Oscar I å styrke de politiske båndene mellom landene i retning av en «amalgasjon», noe som var et overordnet mål for alle konger av Bernadotte-familien.
En nyordning av konsulatvesenet ble likevel gjennomført i 1858, og de to landenes bidrag til dette og til den felles utenrikstjenesten ble regulert. Men forslag om bidrag fra begge land til felles forsvarsformål ble bestemt avvist fra norsk side. Norge avviste også forslag vedrørende mellomriks handel og sjøfart, og om at domsavsigelser i det ene riket skulle være gyldige også i det andre.
Oscar Is håp om tilnærming mellom folkene ble ikke innfridd, til tross for at unionen i hans regjeringstid nådde høydepunktet av popularitet i Norge, styrket av skandinavismen som fikk stor tilslutning ved midten av 1800-tallet. Mot slutten av sin regjeringstid skal han ha klaget over at unionen var ulykkelig, og at den aldri kunne bli noe annet. I 1856 gikk den siste stattholder Severin Løvenskiold av, og embetet ble ikke besatt. I stedet ble kronprins Karl i 1857 utnevnt til visekonge for en kortvarig periode.
Sykdom og død
I 1852 ble Oscar I og flere i hans familie rammet av tyfoidfeber en gang de var i Christiania, og kongeparets nest eldste sønn, prins Gustaf, døde av sykdommen. I 1857 fikk kongen en hjernesvulst og etterhvert overtok kronprinsen regjeringen. Oscar I døde i 1859, 60 år gammel, og ble begravet i Riddarholmskyrkan i Stockholm.
Engativá
Engativá er en bydel (localidad) nordvest i Colombias hovedstad Bogotá.
Oscar I
Annet
Oscars gate i Oslo, Oscarsborg festning i Drøbak, Oscars gate i Stavanger og Kong Oscars gate (fra 1857) i Bergen er oppkalt etter Oscar I.
Chiba Institute of Technology
Chiba Institute of Technology (千葉工業大学. Chiba kōgyō daigaku er et privat universitet i Japan, med hovedcampus i bydelen Tsudanuma i byen Narashino i prefekturet Chiba. CIT ble grunnlagt i 1942.
Kil (geografi)
En kil (fra norrønt) er en lang, smal bukt eller vik i sjø eller vann. En kil kan også være et sund.
Hjelp vi er i popbransjen
Hjelp vi er i popbransjen (originaltittel: This Is Spın̈al Tap) er en amerikansk fiktiv dokumentarfilm fra 1984 om det britiske heavy metal-bandet Spinal Tap. Handlingen finner sted under bandets 1982-turne i USA i forbindelse med lanseringen av bandets siste LP Smell the Glove og er bygget opp ved hjelp av intervjuer, kommentarer og klipp fra turneen.
Filmen er en satire over band som Led Zeppelin, The Who, Queen, Aerosmith, Kiss, Black Sabbath, Judas Priest og The Beatles, og i forbindelse med forberedelsene til filmen fikk de blant annet hjelp av bandet Saxon. Skuespillerne selv er habile musikere og spiller det meste av musikken selv. Mye av filmen er også basert på improvisasjon.
Metropolitan Church i New York
Metropolitan Church i New York (Metropolitan Community Church of New York) er en kirke som tilhører The Universal Fellowship of Metropolitan Community Churches (UFMCC), et internasjonalt fellesskap av kristne forsamlinger.
Hjelp vi er i popbransjen
Hjelp vi er i popbransjen ble godt mottatt blant kritikerne. Rolling Stone har kåret filmen til tidenes beste musikkfilm, mens Spin Magazine har kåret den til tidenes beste rockefilm. Den innflytelsesrike filmkritikeren Roger Ebert har også gitt filmen gode skussmål. Flere av sitatene fra filmen har også siden gått inn i engelsk språk, deriblant uttrykket «Up to eleven», som betegner maksimalt lydvolum, «None more black», og «There's a fine line between stupid and clever» («Det er en fin grense mellom idiotisk og lurt»). Filmen er den første av flere fiktive dokumentarer skuespilleren Christopher Guest var involvert i, deriblant Waiting for Guffman, Best in Show og A Mighty Wind som han har regissert.
Handlingsreferat
Filmskaper Martin "Marty" Di Bergi forsøker å produsere en dokumentar som skal følge en engelsk rockegruppe "Spinal Tap" på deres konsert-turné i 1982 for å promotere deres nye album Smell the Glove. Bandet består av barndomsvenner David St. Hubbins og Nigel Tufnel som spiller vokal og gitar, bassist Derek Smalls, keyboardist Viv Savage og trommeslager Mick Shrimpton. De var først kjent under band-navnet "Originals" til de fant ut at et annet band allerede brukte dette navnet, så de byttet navn til New Originals. Bandet fikk til en hit-sang med en singel "Gimme Some Money" før de byttet band-navn til "Spinal Tap" og oppnådde en mindre hit med sangen "Listen to the Flower People" og begynte med heavy metal.
Antigua og Barbuda under Sommer-OL 1988
Antigua og Barbuda under Sommer-OL 1988. Femten sportsutøvere, tolv menn og tre kvinner fra Antigua og Barbuda deltok i fire sporter under Sommer-OL 1988 i Seoul. Det var tredje gangen Antigua og Barbuda deltok i et sommer-OL, de vant ingen medaljer.
Never Let Me Down
Never Let Me Down ble utgitt i 1987 av den britiske musikeren David Bowie. Albumet er sterkt popinspirert og mer en oppfølger til Let’s Dance enn det forrige albumet Tonight.
Plasseringer
Album
Ankara
Ankara er hovedstaden i Tyrkia. Byen har omtrent 4 431 719 innbyggere (2010), og er dermed landets nest største by, etter den tidligere hovedstaden, Istanbul. Den har tidligere hett Angora eller Engürü, og i romerske tider Ancyra.
Historie
Ankara var opprinnelig en blomstrende frygisk bosetning langs den persiske kongeveien, og ble sentrum for en av de galliske stammene som omkring år 200 f.Kr. I år 25 f.Kr. ble Ankara hovedstad i den romerske provinsen Galatia. Etter hvert som byen suksessivt ble erobret av romere, persere, arabere, tyrkere og Det osmanske riket, mistet byen mye av sin betydning.
Etter første verdenskrig og undergangen til Det osmanske riket ble byen i 1923 gjort til hovedstad av Kemal Atatürk
Geografi
Byen ligger omkring 938 meter over havet. Ankara har et innlandsklima med fire klart definerte årstider. De har en årlig gjennomsnittstemperatur på 11 °C. Gjennomsnittlig årlig nedbørsmengde er 416 mm, altså et relativt tørt klima.